Comisia are obligația de a întocmi un raport privind competențele delegate cel târziu cu șase luni înainte de încheierea perioadei de patru ani. Prin urmare, prezentul raport include acele competențe delegate care intră în domeniul de aplicare al articolului 301a. Raportul nu vizează delegările de competențe prevăzute la articolul 301b.

În plus, EIOPA, mandatată de Comisie în septembrie 2012, a lansat o consultare publică cu privire la raportul său privind calibrarea și conceperea cerințelor de capital pentru anumite investiții pe termen lung, adoptat în decembrie 2013.

Până în prezent, Comisia nu a recurs la competența de a adopta acte delegate referitoare la listele de forme juridice ale întreprinderilor prevăzute în anexa III, cu excepția punctelor 28 și 29 din părțile A, B și C din directivă. Comisia nu a primit nicio cerere din partea statelor membre cu privire la această listă.

În temeiul articolelor 172, 227 și 260 din Directiva Solvabilitate II, deciziile de stabilire a echivalenței privind jurisdicțiile țărilor terțe sunt adoptate sub formă de acte delegate.

Competența de a adopta acte delegate în ceea ce privește articolul 86 alineatul (1) literele (a) - (i), în legătură cu anumite aspecte prevăzute la articolele 77, 77b, 77c, 77d, 80 și 82 din Directiva Solvabilitate II, a fost exercitată în actul delegat Solvabilitate II din 2014. În plus, în 2017, Comisia a adoptat un act de corectare referitor la versiunile în limbile bulgară, cehă, croată, estonă, franceză, greacă, lituaniană, malteză, română, slovacă și suedeză ale actului delegat Solvabilitate II, rectificând un aspect referitor la competența prevăzută la articolul 86 alineatul (1) litera (e).

11)Articolul 97

O listă a elementelor de fonduri proprii, conform articolului 97 alineatul (1) din Directiva Solvabilitate II, a fost stabilită în actul delegat Solvabilitate II din 2014. Actul de rectificare a versiunii în limba germană a inclus, de asemenea, această chestiune.

12)Articolul 99

Competențele legate de eligibilitatea fondurilor proprii, în conformitate cu articolul 99 din Directiva Solvabilitate II, au fost exercitate în actul delegat Solvabilitate II din 2014.

13)Articolul 109a

Criteriile suplimentare prevăzute la articolul 109a alineatul (5) au fost stabilite de Comisie în cadrul actului delegat Solvabilitate II din 2014. Actul de rectificare a versiunii în limba germană a inclus, de asemenea, această chestiune.

14)Articolul 111

Competențele referitoare la formula standard [articolul 111 alineatul (1) literele (a) - (f) și (g) - (q)] au fost puse în practică în cadrul actului delegat Solvabilitate II din 2014. Atât amendamentul privind proiectele de infrastructură din 2015, cât și amendamentul privind societățile de infrastructură din 2017 la actul delegat Solvabilitate II au stat la baza competențelor prevăzute la articolul 111 alineatul (1) literele (b), (c) și (m).

În plus, actul de rectificare a versiunii în limba germană a avut ca temei juridic articolul 111 alineatul (1) literele (a) - (c), articolul 111 alineatul (1) litera (f), articolul 111 alineatul (1) litera (h), articolul 111 alineatul (1) litera (k), articolul 111 alineatul (1) litera (l), articolul 111 alineatul (1) litera (o), în timp ce actul de rectificare a mai multor versiuni lingvistice din 2017 a avut articolul 111 alineatul (1) litera (c) ca unul dintre temeiurile sale juridice.

Competența prevăzută la articolul 111 alineatul (1) litera (fa) nu a fost exercitată până în prezent. Prin urmare, expunerile la contrapartidele centrale autorizate sunt supuse acelorași cerințe de capital ca și alte expuneri la contrapartide. La 18 iulie 2016, Comisia a trimis o solicitare de aviz al EIOPA prin care se solicită elaborarea unei abordări specifice în ceea ce privește expunerile la contrapartidele centrale autorizate. Se așteaptă ca avizul EIOPA să fie emis în februarie 2018, iar pe baza acestuia Comisia poate decide cu privire la exercitarea competențelor în cauză.